0076.xml
سترہویں ایشین گیمز رنگا رنگ تقریب کے ساتھ اختتام پذیر ہو گئے چین نے 151 طلائی اور مجموعی طور پر 343 تمغوں کے ساتھ میلہ لوٹ لیا،میزبان کوریا دوسرے، جاپان تیسرے نمبر پر رہا،پاکستان صرف ایک طلائی تمغہ جیتنے میں کامیاب
انچیون ۔ 4 اکتوبر (اے پی پی) چین نے 151 طلائی تمغوں کے ساتھ سترہویں ایشین گیمز کا میلہ لوٹ لیا۔ میزبان جنوبی کوریا 79 طلائی تمغوں کے ساتھ دوسرے، جاپان 47 طلائی تمغوں کے ساتھ تیسرے، قزاخستان 28 طلائی تمغوں کے ساتھ چوتھے جبکہ ایران 21 طلائی تمغوں کے ساتھ پانچویں نمبر پر رہا۔ پاکستانی ٹیم ایک طلائی، ایک چاندی اور تین کانسی کے تمغے جیتنے میں کامیاب رہی۔ ہفتہ کو سترہویں ایشین گیمز اپنے انجام کو پہنچ گئے، رنگا رنگ اختتامی تقریب میں فنکاروں نے بھرپور طریقے اپنے فن کا مظاہرہ کیا اور اس موقع پر آتشبازی کا مظاہرہ بھی کیا گیا۔ ایشین گیمز 19 ستمبر سے جنوبی کوریا میں شروع ہوئے تھے جس میں 45 ممالک سے 9 ہزار سے زائد ایتھلیٹس نے مختلف کھیلوں کے مقابلوں میں اپنی صلاحیتوں کے جوہر دکھائے، میگا گیمز میں 5823 مرد اور 3678 خواتین ایتھلیٹس نے شرکت کی، ایتھلیٹس نے مختلف کیٹگریز کے مقابلوں میں اپنی صلاحیتوں کے جوہر دکھا کر ملک کیلئے تمغے جیتے، گیمز کے دوران چین کے ایتھلیٹس مکمل طور پر چھائے رہے اور چین نے 151 طلائی، 109 چاندی اور 83 کانسی کے تمغوں سمیت مجموعی طور پر 343 تمغوں کے ساتھ ایشین گیمز کا تاج اپنے سر سجایا۔ جنوبی کوریا نے 79 طلائی، 71 چاندی اور 84 کانسی کے تمغوں سمیت مجموعی طور پر 234 تمغوں کے ساتھ دوسری پوزیشن حاصل کی، جاپان 199 تمغوں کے ساتھ تیسرے نمبر پر رہا۔ پاکستانی ٹیم ایک طلائی تمغے سمیت مجموعی طور پر پانچ تمغے جیتنے میں کامیاب رہی۔ میگا گیمز کے دوران 439 طلائی، 439 چاندی اور 576 کانسی کے تمغوں سمیت مجموعی طور پر 1454 تمغوں کے فیصلے ہوئے۔
APP
04.10.14
0076p.xml
ایشین گیمز ختم :چین343 میڈلز کے ساتھ پہلے نمبر پر  پاکستان نے ایک گولڈ ،ایک سلور اور تین کانسی کے تمغے جیتے ، چین نے 151 ، میزبان جنوبی کوریا نے 79 اور جاپان نے 47 گولڈ میڈل حاصل کئے
انچیان (وقت نیوز ) کوریا کے شہر انچیان میں ہونے والے ایشین گیمز ختم ہو گئے ۔چین343 میڈلز کے ساتھ سر فہرست رہا ۔پاکستا ن ایونٹ میں ایک گولڈ ، ایک سلور اور تین کانسی کے تمغے حاصل کر سکا ۔گیمز16 دن جاری ہرنے کے بعد ختم ہوئے ۔اختتامی تقریب میں کورین ثقافت پیش کی گئی۔سینکڑوں فنکاروں نے اپنے فن کا مظاہرہ کیا ۔ایشین گیمز میں 44 ملکوں سے تقریبادس ہزار اتھلیٹس شریک ہوئے۔گولڈ میڈلز کی مجموعی تعداد 439 تھی جن میں چین 151 تمغے جیت کر سر فہرست رہا ۔میزبان جنابی کوریا 79 گولڈ میدلز کے ساتھ دوسری جبکہ جاپان47 گولڈ کے ساتھ تیسری پوزیشن پر رہا ۔چین نے مجموعی طور پر 343 تمغے جیتے جبکہ میزبان جنوبی کوریا نے 234 اور جاپان نے 199 تمغے حاصل کیے۔گولڈ میڈلز کے علاوہ چین نے سب سے زیادہ 109 سلور میڈل بھی جیتے جبکہ کانسی کے تمغوں میں چین 83 تمغوں کے ساتھ دوسری پوزیشن پر رہا ۔کاریا کے حصے میں 71 گولڈ میدل اور 84 کانسی میدل آئے ۔ قازقستان84 مجموعی تمغوں کے ساتھپانچویں پوزیشن پر رہا ۔بھارت نے مجموعی طور پر 57 تمغے حاصل کیے تاہم صرف 11 گولڈ میڈل جیت سکا ۔پاکستان کے مجموعی تمغوں کی تعدادپانچ رہی جن میں ایک گولڈ ایک سلور اور تین کانسی تمغے شامل ہیں ۔سب سے تک تمغے جیتنے والا ملک نیپال رہا جو صرف کانسی کا ایک تمغہ جیت سکا ۔پانچ میڈلز کے ساتھ قومی دستے کی ایونٹ میں 23 پوزیشن رہی ، پاکستانے وویمن کر کٹ میں گولڈ ،ہاکی میں سلور ،جبکہ ووشو،باکسنگ اور کبدی میں کانسی کے تمغے لیے۔اختتامی تقریب کے لئے سٹیڈیم میں سکیورٹی کے سخت انتظامات کئے گئے تھے ۔تقریب میں مشعل بجھانے کے بعد شاندار آتش بازی کا شاندار مظاہرہ کیا گیا۔برسوں کی تیاری اور کامیابیوں کے دعووں کے بر خلاف پاکستانی دستے نے ایک گولڈ ،ایک سلور اور تین برانز میڈل ہی حاصل کیے۔پاکستان کی مہم گیمز ختم ہونے سے ایک دن پہلے ہی ختم ہو گئی۔پاکستان کے علی غضنفر تائی کوانڈو کے 54 کے جی کے کواٹر فائنل مین جنوبی کوریا کے کھلاڑیکم تیہون کے ہاتھوں پاکستان کے لئے آخری شکست لا سکے۔اس ایونٹ میں خواتین کی 73 کے جی لاسٹ سولہ میں پاکستان کی ناجیہ رسول کو سخت مقابلے کے بعد برونائی کی نورالعین جعفر سے 32 سے شکست اٹھانا پڑی۔انہوں نے اپنی حریف کا بھرپور مقابلہ کیا ۔مردوں کے کراتے ایونٹ 55 کے جی 18 فائنل میں پاکستان کے کاشف محمود کو فلپائن کے رومن انتھنی نے با آسانی ایک کے مقابلے میں نو پوائنٹس زیر کیا ۔ایشین گیمز میں شرکت کے بعد پاکستانی دستے کے کھلاڑیوں کی دوسرے مرحلے میں بذریعہ بنکاک وطن واپسی ہوگی۔منتظمین کا دعویٰ تھا کے افتتاحی تقریب میں پورا کر دیا گیا ہے ،ان کا کہنا ہے کہ ہم چینی میڈیا کی افتتاحی تقریب پر کی جانے والی تنقید ککا مکمل جواب دے دیا ، ان کھیلوں کا اختتام دل کش اور دلفریب آتش بازی پر ہوا ہے۔
daily_waqt
05.10.14